VENDIM
Nr. 412, datë 15.6.2022

PËR PËRDORIMIN E FONDIT TË RINDËRTIMIT PËR FINANCIMIN E RINDËRTIMIT TË BANESAVE INDIVIDUALE, NË BASHKITË KAMZË DHE LEZHË
(ndryshuar me vendimin e Këshillit të Ministrave nr. 786, datë 12.12.2022; nr. 354, datë 5.6.2024)
(i përditësuar)

[bookmark: _GoBack]Në mbështetje të nenit 100 të Kushtetutës; të neneve 13, shkronja “b”, nënndarja “i”, 25 e 36, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr. 115/2021, “Për buxhetin e vitit 2022”, të ndryshuar, me propozimin e Zëvendëskryeministrit dhe të ministrit të Shtetit për Rindërtimin dhe Programin e Reformave, Këshilli i Ministrave

VENDOSI:

1. Përdorimin e fondit të rindërtimit, në masën 152 560 950 (njëqind e pesëdhjetë e dy milionë e pesëqind e gjashtëdhjetë mijë e nëntëqind e pesëdhjetë) lekë, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para sipas aktekspertizave të thelluara, në bashkitë Kamzë dhe Lezhë, sipas detajimit të mëposhtëm:
a) Bashkisë Kamzë, në masën 127 500 000 (njëqind e njëzet e shtatë milionë e pesëqind mijë) lekë;
b) Bashkisë Lezhë, në masën 25 060 950 (njëzet e pesë milionë e gjashtëdhjetë mijë e nëntëqind e pesëdhjetë) lekë.
2. Përdorimin e fondit të rindërtimit, për vitin 2022, nga bashkitë Kamzë dhe Lezhë, në masën 91 536 570 (nëntëdhjetë e një milionë e pesëqind e tridhjetë e gjashtë mijë e pesëqind e shtatëdhjetë) lekë, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para sipas aktekspertizave të thelluara, sipas detajimit të mëposhtëm:
a) Bashkisë Kamzë i transferohet fondi në formën e transfertës së pakushtëzuar, në masën 76 500 000 (shtatëdhjetë e gjashtë milionë e pesëqind mijë) lekë;
b) Bashkisë Lezhë i transferohet fondi në formën e transfertës së pakushtëzuar, në masën 15 036 570 (pesëmbëdhjetë milionë e tridhjetë e gjashtë mijë e pesëqind e shtatëdhjetë) lekë.
2/1. Përdorimin e fondit të rindërtimit, miratuar për vitin 2022, nga Bashkia Kamzë, edhe në masën 34 000 000 (tridhjetë e katër milionë) lekë pa TVSH, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para, sipas aktekspertizave të thelluara, i cili përballohet nga shpenzimet buxhetore të fondit të rindërtimit, miratuar për vitin 2022, dhe i transferohet Bashkisë Kamzë, në formën e transfertës së pakushtëzuar.
2/2. Përdorimin e fondit të rindërtimit, miratuar për vitin 2024, nga Bashkia Kamzë, në masën 17 000 000 (shtatëmbëdhjetë milionë) lekë, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para, sipas aktekspertizave të thelluara, i cili përballohet nga shpenzimet buxhetore të fondit të rindërtimit, miratuar për vitin 2024, dhe i transferohet Bashkisë Kamzë në formën e transfertës së pakushtëzuar.
3. Efekti financiar për vitin 2022 të përballohet nga hapësira buxhetore e siguruar pas ngurtësimit në të njëjtën masë të fondeve të projekteve të rindërtimit me ecuri të ngadaltë dhe u transferohet bashkive Kamzë dhe Lezhë në formën e transfertës së pakushtëzuar, për financimin e rindërtimit të banesave individuale për ata individë, të cilët përfitojnë nga grantet e rindërtimit, banesat e të cilëve janë klasifikuar si objekte që duhen rindërtuar nga e para.
3/1. Efekti financiar për vitin 2024 përballohet nga shpenzimet buxhetore të fondit të rindërtimit, miratuar për vitin 2024, dhe i transferohet Bashkisë Kamzë në formën e transfertës së pakushtëzuar.
4. Ngarkohen Zëvendëskryeministri dhe ministri i Shtetit për Rindërtimin dhe Programin e Reformave, Ministria e Financave dhe Ekonomisë dhe bashkitë Kamzë dhe Lezhë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

